**LIETUVOS RESPUBLIKOS VYRIAUSYBĖ**



**N U T A R I M A S**

**DĖL TARNYBOS LIETUVOS VALSTYBEI STAŽO SKAIČIAVIMO TVARKOS**

2002 m. birželio 17 d. Nr. 910

Vilnius

Vadovaudamasi Lietuvos Respublikos valstybės tarnybos įstatymo (Žin., 1999, Nr. [66-2130](https://www.e-tar.lt/portal/lt/legalAct/TAR.D3ED3792F52B); 2002, Nr. [45-1708](https://www.e-tar.lt/portal/lt/legalAct/TAR.5603BD9D8D74)) 42 straipsnio 2 dalimi, Lietuvos Respublikos Vyriausybė nutaria:

1. Patvirtinti Tarnybos Lietuvos valstybei stažo skaičiavimo tvarką (pridedama).

2. Pripažinti netekusiais galios:

2.1. Lietuvos Respublikos Vyriausybės 2001 m. rugsėjo 26 d. nutarimą Nr. 1168 „Dėl Tarnybos Lietuvos valstybei stažo skaičiavimo tvarkos patvirtinimo“ (Žin., 2001, Nr. [83-2899](https://www.e-tar.lt/portal/lt/legalAct/TAR.8DBB4A8276C6));

2.2. Lietuvos Respublikos Vyriausybės 2001 m. gruodžio 11 d. nutarimą Nr. 1489 „Dėl Lietuvos Respublikos Vyriausybės 2001 m. rugsėjo 26 d. nutarimo Nr. 1168 „Dėl Tarnybos Lietuvos valstybei stažo skaičiavimo tvarkos patvirtinimo“ dalinio pakeitimo“ (Žin., 2001, Nr. [105-3748](https://www.e-tar.lt/portal/lt/legalAct/TAR.8B7B1FC1BE8E)).

3. Šis nutarimas įsigalioja nuo 2002 m. liepos 1 dienos.

Ministras Pirmininkas Algirdas Brazauskas

Vidaus reikalų ministras Juozas Bernatonis

PATVIRTINTA

Lietuvos Respublikos Vyriausybės

2002 m. birželio 17 d. nutarimu Nr. 910

**TARNYBOS LIETUVOS VALSTYBEI STAŽO SKAIČIAVIMO TVARKA**

**I. BENDROSIOS NUOSTATOS**

1. Ši tvarka reglamentuoja tarnybos Lietuvos valstybei stažo (toliau vadinama – tarnybos stažas) valstybės tarnautojams skaičiavimą.

2. Pagal tarnybos stažą, apskaičiuotą laikantis šios tvarkos, nustatomas priedas už tarnybos stažą ir kasmetinių atostogų trukmė.

**II. TARNYBOS STAŽO SKAIČIAVIMAS**

3. Tarnybos stažas priedui už tarnybos stažą ir kasmetinėms atostogoms nustatyti valstybės tarnautojams skaičiuojamas nuo tarnybos (darbo) valstybės arba savivaldybės institucijose ar įstaigose pradžios arba paskyrimo (išrinkimo) į pareigas valstybės tarnyboje Lietuvos Respublikos valstybės tarnybos įstatymo ir kitų įstatymų nustatyta tvarka dienos.

4. Į tarnybos stažą įskaitoma metų (mėnesių ir dienų), ištarnautų Lietuvos valstybei nuo 1990 m. kovo 11 d., skaičius einant:

4.1. valstybės tarnautojų pareigas;

4.2. pareigas, nurodytas Lietuvos Respublikos valstybės tarnybos įstatymo (Žin., 1999, Nr. [66-2130](https://www.e-tar.lt/portal/lt/legalAct/TAR.D3ED3792F52B); 2002, Nr. [45-1708](https://www.e-tar.lt/portal/lt/legalAct/TAR.5603BD9D8D74)) 4 straipsnio 3 dalies 1-6 punktuose (išskyrus savivaldybės tarybos narius, kurie nebuvo merais ir merų pavaduotojais).

5. Iki Lietuvos Respublikos valstybės tarnybos įstatymo pakeitimo įstatymo (Žin., 2002, Nr. [45-1708](https://www.e-tar.lt/portal/lt/legalAct/TAR.5603BD9D8D74)) įsigaliojimo valstybės tarnautojo pareigoms priskiriamos pareigos einant viešojo administravimo valstybės tarnautojo bei A ir B lygių paslaugų valstybės tarnautojų pareigas, nurodytas Lietuvos Respublikos valstybės tarnybos įstatymo (Žin., 1999, Nr. [66-2130](https://www.e-tar.lt/portal/lt/legalAct/TAR.D3ED3792F52B); 2000, Nr. [75-2270](https://www.e-tar.lt/portal/lt/legalAct/TAR.905114AB2F6E), Nr. [92-2845](https://www.e-tar.lt/portal/lt/legalAct/TAR.223247BF27A4), Nr. [102-3213](https://www.e-tar.lt/portal/lt/legalAct/TAR.B9165AA625E7), Nr. [105-3312](https://www.e-tar.lt/portal/lt/legalAct/TAR.D5BDA985ED9D); 2001, Nr. [37-1231](https://www.e-tar.lt/portal/lt/legalAct/TAR.9CB2051E732C), Nr. [111-4024](https://www.e-tar.lt/portal/lt/legalAct/TAR.C550BF83CC15); 2002, Nr. [38-1362](https://www.e-tar.lt/portal/lt/legalAct/TAR.D7934EE30DB1)) 1, 2 priedėliuose, Lietuvos Respublikos Vyriausybės 2000 m. rugsėjo 26 d. nutarime Nr. 1169 „Dėl viešojo administravimo valstybės tarnautojų pareigybių lygių ir kategorijų patvirtinimo“ (Žin., 2001, Nr. 83- 2900) ir Valstybės tarnautojų pareigybių pavyzdiniame sąraše, patvirtintame vidaus reikalų ministro 2002 m. balandžio 22 d. įsakymu Nr. 195 (Žin., 2002, Nr. [42-1575](https://www.e-tar.lt/portal/lt/legalAct/TAR.6F317DFD7C74)), taip pat pareigos, nurodytos Lietuvos Respublikos valstybės tarnybos įstatymo (Žin., 1999, Nr. [66-2130](https://www.e-tar.lt/portal/lt/legalAct/TAR.D3ED3792F52B); 2000, Nr. [75-2270](https://www.e-tar.lt/portal/lt/legalAct/TAR.905114AB2F6E); 2001, Nr. [37-1231](https://www.e-tar.lt/portal/lt/legalAct/TAR.9CB2051E732C)) 4 straipsnio 4 dalies 1-6 punktuose.

6. Iki Lietuvos Respublikos valstybės tarnybos įstatymo (Žin., 1999, Nr. [66-2130](https://www.e-tar.lt/portal/lt/legalAct/TAR.D3ED3792F52B)) įsigaliojimo:

6.1. viešojo administravimo valstybės tarnautojo pareigoms priskiriamos vykdomosios valdžios funkcijoms įgyvendinti skirtos pareigos institucijose ir įstaigose, išlaikomose iš Lietuvos Respublikos valstybės ir savivaldybių biudžetų, taip pat iš valstybės įsteigtų fondų, kurias einant už darbą buvo mokama (rekomenduojama mokėti) vadovaujantis Lietuvos Respublikos Vyriausybės 1991 m. lapkričio 29 d. nutarimu Nr. 499 „Dėl valstybinės valdžios, valstybės valdymo ir teisėsaugos organų vadovų bei kitų pareigūnų laikinos bandomosios darbo apmokėjimo tvarkos“ (Žin., 1992, Nr. [3-62](https://www.e-tar.lt/portal/lt/legalAct/TAR.2430F0D4DF26)), o iki nurodytojo nutarimo įsigaliojimo – pareigos, analogiškos šiame punkte nurodytoms pareigoms;

6.2. A ir B lygių paslaugų valstybės tarnautojų pareigoms priskiriamos pareigos institucijose ir įstaigose, išlaikomose iš Lietuvos Respublikos valstybės ir savivaldybių biudžetų, taip pat iš valstybės įsteigtų fondų, kurioms eiti pagal tuo metu galiojančius teisės aktus arba vidaus dokumentus buvo būtinas aukštasis arba aukštesnysis (specialusis vidurinis) išsilavinimas.

7. Tarnybos stažas ne vienu laikotarpiu einant šios tvarkos 4.1-4.2 punktuose nurodytas pareigas valstybės arba savivaldybės institucijose ar įstaigose sudedamas. Į tarnybos stažą taip pat įskaitomas kasmetinių, nėštumo ir gimdymo, vaiko priežiūros atostogų ir pagal Lietuvos Respublikos valstybės tarnybos įstatymo (Žin., 1999, Nr. [66-2130](https://www.e-tar.lt/portal/lt/legalAct/TAR.D3ED3792F52B); 2002, Nr. [45-1708](https://www.e-tar.lt/portal/lt/legalAct/TAR.5603BD9D8D74)) 37 ir 38 straipsnius suteiktų atostogų laikas, pašalpų dėl ligos ar traumos gavimo laikotarpis.

8. Valstybės tarnautojo tarnybos stažą skaičiuoja valstybės arba savivaldybės institucijos ar įstaigos, kurioje valstybės tarnautojas eina pareigas, padalinys arba asmuo, atsakingas už personalo tvarkymą.

**III. BAIGIAMOSIOS NUOSTATOS**

9. Ginčus, kilusius dėl tarnybos stažo skaičiavimo, sprendžia valstybės arba savivaldybės institucijos ar įstaigos vadovo sudaryta komisija. Valstybės tarnautojui nesutikus su komisijos sprendimu, ginčas sprendžiamas Lietuvos Respublikos administracinių bylų teisenos įstatymo (Žin., 1999, Nr. [13-308](https://www.e-tar.lt/portal/lt/legalAct/TAR.67B5099C5848); 2000, Nr. [85-2566](https://www.e-tar.lt/portal/lt/legalAct/TAR.78FAC7B20AD8)) nustatyta tvarka.

\_\_\_\_\_\_\_\_\_\_\_\_\_\_